王恭
三山朱孔周南楼伟观
飞楼轶浮埃，迥绕三峰翠。
楼中十二曲栏干，下瞰苍苍但鳞次。
七闽重镇旧繁华，九陌三衢十万家。
连营国步军容盛，法宇仙台鸟道斜。
遥天塔影回孤雁，何限清晖卷虚幔。
洗马濠头过雨香，钓鲈矶下春潮满。
白云飞上越王山，忆昔豪华午梦间。
城池百战今谁在，草色千门几度闲？玉章绘衮分秦土，雕
弓白马空陵树。
羁气荣光共渺然，屠龙射鳄知何处。
登临怀古兴悠悠，酌酒弹弦醉不休。
博陵才子能歌咏，灵武词人解唱酬。
门外金羁多上客，独怜王粲未销忧。